Държавен вестник, бр. 26, 2025 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  26
по чл. 37, ал. 1, т. 1, буква „б“ от Закона за 
публичните финанси.
(7) В рамките на ограничението по ал. 1 
Министерският съвет може да поема държавен 
дълг за финансиране на програми и инструмен­
ти за финансова стабилизация, включително 
за предоставяне на заемно финансиране на 
Единния фонд за преструктуриране в рамките 
на Единния механизъм за преструктуриране на 
кредитни институции и някои инвестиционни 
посредници.
(8) В рамките на ограничението по ал. 1 
Министерският съвет може да поема държавен 
дълг за специфични програми за капитализация 
на търговски дружества с държавно участие в 
капитала в сферите на здравеопазването, нау­
ката и образованието, отбраната, енергетиката, 
земеделието, спорта и икономическото развитие.
(9) Максималният съвкупен номинален обем 
на облигациите, които могат да бъдат издадени 
в изпълнение на средносрочната програма за 
емитиране на дълг на международните пазари 
по ал. 2 (лимит на програмата), се увеличава 
от 20 000 000 000 евро на 27 000 000 000 евро, 
като министърът на финансите предприема 
действията, предвидени в договорите и акта 
по ал. 2.
Чл. 71. (1) За целите на касовото управле­
ние и плащанията на бюджетните организации 
освен дълга по чл. 70, ал. 1 може да се поема 
държавен дълг, който се изплаща до края на 
текущата бюджетна година, при условие че не 
се увеличава държавният дълг към края на 
годината.
(2) За оптимизиране на обслужването на 
държавния дълг министърът на финансите може:
1. да емитира освен дълга по чл. 70, ал. 1 
държавни ценни книжа за обратно изкупуване 
на вътрешни и външни задължения на страната, 
при условие че не се увеличава държавният 
дълг към края на годината;
2. да сключва договори за намаляване на 
риска при рефинансиране и изглаждане на ма­
туритетната структура на дълга, при условие че 
в резултат на това не се увеличава номиналната 
стойност на дълга;
3. да сключва договори за валутни и лихвени 
суапови операции;
4. да изплаща предсрочно задължения по 
държавния дълг.
Чл. 72. (1) Максималният размер на нови­
те държавни гаранции, които могат да бъдат 
поети по реда на Закона за държавния дълг 
през 2025 г., е до 4,2 млрд. лв.
(2) В рамките на текущата бюджетна го­
дина Министерският съвет може да издава 
нови държавни гаранции, респ. да одобрява 
споразуменията за държавни гаранции и да ги 
предлага на Народното събрание за ратифици­
ране, както следва:
1. по нови заемни споразумения на „Бул­
гартрансгаз“ ЕАД в размер до валутната рав­
ностойност на 625 000 000 лв. за финансиране 
на инвестиционен проект „Разширение на газо­
преносната инфраструктура на „Булгартрансгаз“ 
ЕАД във връзка с инициативата Вертикален 
коридор на газопреносните оператори на Бъл­
гария, Гърция, Румъния, Унгария, Словакия, 
Украйна и Молдова“, осигуряваща възможност 
за пренос на допълнителни обеми природен газ, 
при спазване на законодателството в областта 
на държавните помощи, чрез реализация на 
следните инвестиционни проекти:
а) „Повишаване на капацитета за пренос 
на природен газ в точка на междусистемно 
свързване Кулата/Сидирокастро в посока от 
Гърция към България“;
б) „Повишаване на капацитета за пренос 
на природен газ в точка на междусистемно 
свързване Негру Вода/Кардам в посока от 
България към Румъния“;
в) „Довеждаща газопреносна инфраструктура 
с високо налягане за захранване на потребители 
в Източномаришкия регион“;
2. по нови заемни споразумения за инвес­
тиции на „Булгартрансгаз“ ЕАД по проект от 
общ интерес 6.20.2 „Разширение на капацитета 
на ПГХ „Чирен“ в размер до левовата равно­
стойност на 207 586 411 евро при спазване на 
законодателството в областта на държавните 
помощи;
3. по нови заемни споразумения на „Нацио­
нална електрическа компания“ ЕАД за финан­
сиране на инвестиционен проект „Модернизация 
и рехабилитация на ПАВЕЦ „Чаира“ – в размер 
до валутната равностойност на 155 млн. лв., 
при спазване на законодателството в областта 
на държавните помощи;
4. по нови заемни споразумения във връзка 
с финансиране на проект „Увеличаване обема 
на долния изравнител на ПАВЕЦ „Чаира“ с 
изграждането на язовир „Яденица“ и реверсивен 
напорен тунел за връзка с язовир „Чаира“ – в 
размер до валутната равностойност на 75 
млн. лв., при спазване на законодателството 
в областта на държавните помощи;
5. по нови заемни споразумения във връзка 
с финансиране на проект „Изграждане на нова 
ядрена мощност от най-ново поколение на пло­
щадката на АЕЦ „Козлодуй“ (7 блок) – в размер 
до левовата равностойност на 1 500 417 089
евро, при спазване на законодателството в 
областта на държавните помощи.
Чл. 73. Максималният размер на гаранциите 
по чл. 37, ал. 1, т. 4 от Закона за публичните 
финанси е до 2,6 млрд. лв., в това число: 
1. държавни гаранции, които Министерският 
съвет може да издава по Закона за кредитиране 
на студенти и докторанти – в общ размер до 
30 млн. лв.;
2. Споразумението за гаранция с Европей­
ската инвестиционна банка във връзка със 
споразумение за принос между Репуб­лика Бъл­
гария и Европейската инвестиционна банка по 
отношение на участието на Репуб­лика България 
с гаранция в размер до левовата равностойност 
на 10 млн. евро в Доверителния фонд „ЕС за 
Украйна“, сключено на основание чл. 72, т. 2 
от Закона за държавния бюджет на Репуб­лика